cyanic-selkie/wikianc huggingface dataset:
Άρης Αγίου Κωνσταντίνου
Παραπομπές
Κατηγορία:Αθλητικοί σύλλογοι Φθιώτιδας Κατηγορία:Ιδρύσεις αθλητικών συλλόγων το 1931 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1931
Μοχαμάντ Χασίμ Μαϊβαντβάλ
Ο Μοχαμάντ Χασίμ Μαϊβαντβάλ (νταρί:, 12 Μαρτίου 1921 – 1 Οκτωβρίου 1973) ήταν Aφγανός πολιτικός κατά τη διάρκεια της βασιλείας του Ζαχίρ Σαχ.
Βιογραφικά στοιχεία
Μετά την αποφοίτησή του από το λύκειο, ο Μοχαμάντ Χασίμ έγινε δημοσιογράφος, όντας αρχισυντάκτης σε αρκετές εφημερίδες. Κατά τη διάρκεια της δεκαετίας του 1950, διορίστηκε πρεσβευτής του Αφγανιστάν στη Βρετανία, τις Ηνωμένες Πολιτείες και το Πακιστάν εναλλάξ από το 1955 έως το 1963.
Τον Οκτώβριο του 1965, μετά την εκλογή του νέου νομοθετικού σώματος, αδιέξοδο το οποίο προέκυψε κατά την έγκρισή του νέου υπουργικού συμβουλίου προκάλεσε αναταραχές και παρέμβαση του στρατού, οδηγώντας στο θάνατο τουλάχιστον τριών σπουδαστών διαδηλωτών. Το προτεινόμενο υπουργικό συμβούλιο αποσύρθηκε και η σύσταση ενός νέου υπό την ηγεσία του Μοχάμεντ Χασίμ Μαϊβαντβάλ, ανώτερου διπλωμάτη, εγκρίθηκε με ελάχιστη αντίσταση. Υποστηριζόμενος από τον βασιλιά, δημιούργησε γρήγορα φιλικές σχέσεις με τους σπουδαστές, ενώ κατέστησε σαφές ότι ήταν υπεύθυνος για την κυβέρνηση και ότι επρόκειτο να υπάρξουν όρια στη φοιτητική πολιτική δραστηριότητα.
Διετέλεσε πρωθυπουργός του Αφγανιστάν από τις 2 Νοεμβρίου 1965 έως τις 11 Οκτωβρίου 1967. Παραιτήθηκε λόγω προβλημάτων που είχε με την υγεία του. Ο Μαϊβαντβάλ δεν είχε παιδιά, και άφησε όλη του την περιουσία στον ανιψιό του, ο οποίος είχε μεταναστεύσει στον Καναδά, αλλά η περιουσία δεσμεύτηκε από το κράτος.
Το 1966 ίδρυσε το Τζαμ'ιάτ Ντεμοκρατε-γιέ Μοταρακί (Προοδευτικό Δημοκρατικό Κόμμα), ένα αριστερό μοναρχικό κόμμα. Υποστήριζε τον εξελικτικό σοσιαλισμό και την κοινοβουλευτική δημοκρατία. Ο Μαϊβαντβάλ, ο οποίος εξελέγη το 1965, έχασε την έδρα του όταν η κυβέρνηση νόθευσε επιλεκτικά την ψηφοφορία.
Η άνοδος του Μοχάμεντ Νταούντ Χαν στην εξουσία μετά το πραξικόπημα του 1973 έπληξε άλλους υποψήφιους διαδόχους, όπως ο Σαρντάρ Αμπντούλ Βάλι, ο οποίος φυλακίστηκε σε σύντομο διάστημα. Μια απόπειρα πραξικοπήματος, η οποία ίσως είχε σχεδιαστεί πριν από την ανάληψη της εξουσίας από τον Νταούντ, καταβλήθηκε σύντομα μετά το πραξικόπημα. Το εάν ο Μαϊβαντάλ συμμετείχε στο σχέδιο από την αρχή είναι ένα ανοικτό ερώτημα, αλλά η φιλοδυτική φήμη του ίσως εξηγεί γιατί επιλέχθηκε για την καθοδήγησή του. Αυτό οδήγησε στη σύλληψη του Μαϊβαντάλ και είκοσι άλλων ατόμων στις 20 Σεπτεμβρίου 1973, συμπεριλαμβανομένου του προσφάτως προβιβασμένου αρχηγού του επιτελείου της αεροπορίας, δύο υπηρετούντων αντιστρατήγων, πέντε συνταγματαρχών και ενός μέλους της καταργημένης πλέον Βολεσί Τζιργκά (Βουλή των Αντιπροσώπων).
Την 1η Οκτωβρίου 1973, λέγεται ότι αυτοκτόνησε εν αναμονή της δίκης. Πέθανε στη φυλακή σε μια περίοδο που το Παρτσάμ έλεγχε το Υπουργείο Εσωτερικών υπό συνθήκες που επιβεβαίωναν την ευρέως διαδεδομένη πεποίθηση ότι είχε βασανιστεί μέχρι θανάτου. Αυτός είναι ο κύριος λόγος για τον οποίο η διεθνής κοινότητα στην Καμπούλ θεωρεί ότι σκοτώθηκε όταν χρησιμοποιήθηκαν μέθοδοι τρίτου βαθμού για να επιβάλουν την ομολογία του. Για την ακρίβεια πέθανε από εσωτερικές αιμορραγίες που προκλήθηκαν από κλωτσιές στην κοιλιά από τον επικεφαλής μέλος του Παρτσάμ που ήταν υπεύθυνος για την ανάκριση του, ενώ βρισκόταν στο πάτωμα λόγω προηγούμενων χτυπημάτων. Το σώμα του τάφηκε κρυφά από το αστυνομικό τμήμα στο νεκροταφείο Σουχαντά-ε Σαλιχίν στη νότια Καμπούλ, και ανακαλύφθηκε το 2004 από τον Νταούντ Μαλικυάρ.
Παραπομπές
Κατηγορία:Πρωθυπουργοί του Αφγανιστάν
Ηλεκτρονική
thumb|right|Ηλεκτρονικά βολτόμετρα Η ηλεκτρονική είναι ένας κλάδος της επιστήμης της φυσικής, όσον αφορά τη θεωρητική μελέτη, που ασχολείται με τη σχεδίαση και κατασκευή πρακτικών κυκλωμάτων και συσκευών που λειτουργούν με τον έλεγχο ροής ηλεκτρονίων και άλλων φορέων ηλεκτρικής αγωγιμότητας, χρησιμοποιώντας ενεργά εξαρτήματα όπως οι ηλεκτρονικές λυχνίες και οι ημιαγωγοί (τρανζίστορ, δίοδοι, ολοκληρωμένα κυκλώματα, κτλ), υποστηριζόμενα και από παθητικά εξαρτήματα. Το κύριο γνωστικό της αντικείμενο είναι της επιστήμης ηλεκτρονικού μηχανικού, όσον αφορά την πρακτική εφαρμογή για την επίλυση τεχνολογικών προβλημάτων.
Οι κύριες χρήσεις των ηλεκτρονικών κυκλωμάτων είναι ο έλεγχος συστημάτων, η επεξεργασία και διανομή πληροφοριών, η δημιουργία και ο έλεγχος ηλεκτρομαγνητικών κυμάτων και παλμών και η μετατροπή και διανομή ηλεκτρικής ενέργειας. Όλες αυτές οι χρήσεις περιέχουν την δημιουργία και ανίχνευση ηλεκτρομαγνητικών πεδίων και ηλεκτρικού ρεύματος. Τα περισσότερα ηλεκτρονικά συστήματα εμπίπτουν σε δύο μεγάλες κατηγορίες, συστήματα ελέγχου και αυτοματισμού και συστήματα επικοινωνιών.
Ιστορικό
Ο ηλεκτρισμός χρησιμοποιήθηκε για πολλά χρόνια, πριν την εφαρμογή του σε ηλεκτρονικά κυκλώματα, σε εφαρμογές όπως ο τηλέγραφος και τα τηλέφωνα. Η ανακάλυψη των ηλεκτρονικών κυκλωμάτων άρχισε με την εφεύρεση του ραδιοφώνου. Σήμερα οι ηλεκτρονικές κατασκευές διενεργούν μια μεγάλη ποικιλία από εργασίες και έχουν διαπεράσει όλες τις ενέργειες του ανθρώπου.
Επισκόπηση
Για παράδειγμα μια τηλεόραση έχει σαν είσοδο το σήμα εκπομπής από την κεραία ή το σήμα από κάποιο καλωδιακό σύστημα. Διάφορα κυκλώματα επεξεργασίας σημάτων μέσα στην τηλεόραση αναπαράγουν τις πληροφορίες για την φωτεινότητα, χρώμα και ήχο από το σήμα. Η έξοδος γίνεται στην οθόνη η οποία αναπαράγει το είδωλο και ένα μεγάφωνο αναπαράγει τον ήχο από τα ηλεκτρικά σήματα.
Εξωτερικοί σύνδεσμοι
Ηλεκτρονικη
Χρήστος Διδασκάλου (παιδαγωγός)
Ο Χρήστος Διδασκάλου ή Πέτσος (Βογδάντσα, 1854 - Γουμένισσα, 1934) ήταν σημαντικός Έλληνας δάσκαλος από τη Βογδάντσα της Βόρειας Μακεδονίας.
Βιογραφικά στοιχεία
Ο Χρήστος Διδασκάλου γεννήθηκε το 1854 στη Βογδάντσα της Βόρειας Μακεδονίας. Σε ηλικία 6 ετών (το 1860) έρχεται στη Γουμένισσα όπου η χήρα μητέρα του παντρεύεται, και παιρνει το επίθετο Πέτσος και συχνά αποκαλούνταν Χρηστοδάσκαλος. Το επίθετο αλλάζει στην αρχή της δεκαετίας του 1910. Ως δάσκαλος υπηρέτησε στη Γουμένισσα, στις Γκούρμπες (Αγροσυκιά) περιφερειακής ενότητας Πέλλας, στο Ράμελι (Ραχώνα) περιφερειακής ενότητας Πέλλας, στη Λιβαδίτσα Πέλλας (που τότε ανήκαν στην Γουμένισσα) και στα Γιαννιτσά. Συνέχισε την προσφορά του και μετά την απελευθέρωση της Μακεδονίας, ως δάσκαλος πλέον στο Ελληνικό σχολείο της Γουμένισσας έως το 1922. .
2780 Μόνιγκ
Ο Μόνιγκ (Monnig) είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή του Αμερικανού ερασιτέχνη αστρονόμου `Οσκαρ Μόνιγκ (Oscar E. Monnig, 1902–1999).
Φυσικά χαρακτηριστικά
Τα φυσικά χαρακτηριστικά του Μόνιγκ είναι άγνωστα.
Εξωτερικοί σύνδεσμοι
Μονιγκ
Μικάο Ουσούι
Ο Μικάο Ουσούι (臼井甕男) (15 Αυγούστου 1865 - 9 Μαρτίου 1926) ήταν Ιάπωνας βουδιστής, ιδρυτής του Usui Reiki Ryoho, γνωστού ως Ρέικι σύστημα και της κοινότητος Usui Reiki Ryoho Gakkai. Ο Ουσούι ονόμαστε το σύστημά του, το οποίο χρησιμοποιεί την ενέργεια του σύμπαντος, Usui Reiki Ryoho και την ενέργεια αυτή, Ρέικι. Το Usui Reiki Ryoho βελτιώνει το σώμα και το πνεύμα.
Βιογραφία
Γεννήθηκε στις 15 Αυγούστου το 1865 στο χωριό Γιάγκο της επαρχίας Γιαμγκάτα, του νομού Γκίφου στη νότιο Ιαπωνία. Νυμφεύεται τη Σαντάκο Σουζούκι, με την οποία αποκτά ένα αγόρι και ένα κορίτσι. Εργαζόταν στο παντοπωλείο που του άφησε ο πατέρας του.
Ο Mikao όμως, δεν ενδιαφερόταν τόσο για τα γήινα αγαθά, όσο για τα πνευματικά. Μελετούσε οτιδήποτε έχει σχέση με τη μαγική τέχνη, τη μεταφυσική, τη χρήση της ενέργειας, γι’ αυτό και στράφηκε στη μελέτη της βουδιστικής παράδοσης. Ταξίδεψε στην Κίνα και σε πολλές χώρες της δύσης ώστε να έλθει σε επαφή και με άλλες μεταφυσικές παραδόσεις, όπως γράφει και η επιτύμβια στήλη του. Επέστρεψε στην Ιαπωνία συνεχίζοντας την αναζήτησή του. Συνήθιζε να διαλογίζεται στο όρος Κουράμα (Kurama-yama) τακτικότατα. Είτε θα διάβαζε, είτε θα διαλογιζόταν. Με αυτά και μ’ αυτά κατάφερε να έχει χρέος η επιχείρησή του, όπως γράφει και ο Arjava, χρεωκόπησε. Η χρεωκοπία δεν επηρέασε τον Usui, ο οποίος συνέχισε την πνευματική αναζήτηση του sensei (δάσκαλος).
Η ιστορία του Ρέικι Συστήματος
Ο αναζητητής Μικάο Ουσούι αρεσκόταν τον ελεύθερό του χρόνο να διαβάζει για όλες τις μεταφυσικές παραδόσεις. Αυτή την ενασχόληση την κατέστησε κύρια ασχολία του, με αποτέλεσμα να αφιερωθεί στην αναζήτηση μεθόδων χρήσης της ενέργειας ώστε να χρησιμοποιηθεί θεραπευτικά και να έχει άμεσα αποτελέσματα. Για να εκπαιδεύσει το νου του στη συγκέντρωση και στο συντονισμό με τον αόρατο κόσμο, συνήθιζε να διακόπτει τις δραστηριότητές του τα απογεύματα και να ανεβαίνει στο όρος Κουράμα ώστε να διαλογίζεται δίπλα στα πελώρια δέντρα, τα κρύα νερά, την ησυχία και την ενέργεια της φύσης. Αποφάσισε για 21 ημέρες να προσφύγει σε νηστεία με διαλογισμό.
Μια ημέρα λοιπόν στο όρος ένιωσε πως γέμισε με μια ενέργεια, την οποία ονόμασε Ρέικι και είδε τρία σύμβολα στον αέρα, τα οποία αποτελούν τα μυστικά σύμβολα του Ρέικι συστήματος. Αρχικά έδωσε ενέργεια στον εαυτό του, είδε αποτελέσματα. Έπειτα προσέγγισε τους φτωχούς. Αφού κατοχύρωσε την αποτελεσματικότητα της ενέργειας που είχε ξεκλειδώσει, άνοιξε κλινική θεραπείας tenohira στο Χαρατζούκου του Αογιάμα, στο Τόκυο το 1921 Ο γιος του Φούτζι αναλαμβάνει τη διεύθυνση του παντοπωλείου. Το 1922 ιδρύει το Usui Reiki Ryoho Gakkai (δηλ. κοινότητα του Ουσούι της θεραπευτικής ενέργειας Ρέικι) στην Αογιάμα του Τόκυο.
Το 1923 ο σεισμός Κάντο στην Ιαπωνία γκρεμίζει τα κτίρια, αφήνοντας πίσω του πολλούς νεκρούς και τραυματίες. Ο Usui είχε πολύ κόσμο στην κλινική του, στην οποία έδινε το βαθμό του θεραπευτή και σε άλλους συνανθρώπους του. Όπως αναφέρεται στην πλάκα του τάφου του, θεράπευσε χιλιάδες ανθρώπους. Το 1925 άνοιξε τη δεύτερη κλινική στο Ναγκάνο. Η φήμη του απλώθηκε γρήγορα σε όλη την Ιαπωνία.
Το 1926 στα 62 του πεθαίνει από εγκεφαλικό στις 9 του Μάρτη
Οι μαθητές του συνεχίζουν το έργο του δασκάλου τους. Η πρώτη κλινική-αρχηγείο (Usui Reiki Ryoho Gakkai) υπάρχει ακόμη και σήμερα με τους Ιάπωνες δασκάλους να διατηρούν αλώβητη και αυθεντική τη διδασκαλία του Usui. Οι δάσκαλοι αυτοί, δεν επιθυμούν καμμιά ανάμειξη με τους δυτικούς, δεν μιλάνε στους μη Ιάπωνες και στους Ιάπωνες ασκούμενους στο δυτικό σύστημα Ρέικι. Ο λόγος παραμένει άγνωστος, πιθανόν λόγω της αλλοίωσης που έχουν επιφέρει οι δυτικοί στo σύστημα.
Κάποιοι μαθητές του Usui (δυο στον αριθμό) έχουν μιλήσει στον Frank Arjava Petter. Από εκείνους γνωρίζουμε το ότι ο Usui είχε μια επιχείρηση που πτώχευσε. Από εκείνους γνωρίζουμε για την πλάκα του Mikao Usui, για το εγχειρίδιο, για την ιστορία, για τις κλινικές. Εκείνοι μας έχουν δώσει τη φωτογραφία του Usui που όλοι ξέρουμε. Όλη η έρευνα έχει γίνει από τον Αργιάβα. Οι ενασκούμενοι στα ιαπωνικά στυλ Ρέικι δεν διδάχθηκαν τις δυτικές "ιστορίες" (δηλαδή διάφορα φανταστικά ιστορικά γεγονότα που μετέδιδαν οι δάσκαλοι του δυτικού συστήματος Ρέικι), μια και οι Ιάπωνες δάσκαλοι που ηγούνται των στυλ ανέφεραν τα γεγονότα ως είχαν.
Ο Fumio Ogawa (1906-1998 ) αργότερα άνοιξε μια κλινική στη Σιζουόκα (όπου ζούσε), στην οποία και δίδασκε το Ρέικι σύστημα ως μαθητής του Usui ο ίδιος, αλλά και θεράπευε ασθενείς. Όταν πλησίαζε προς το τέλος της ζωής του, ζήτησε από τον Όισι να αναλάβει την κλινική, ως ο καλλίτερος θεραπευτής του. Οι αυτοί άνδρες μίλησαν στον Arjava Petter για το σύστημα Ρέικι κι εκείνος έγραψε και εξέδωσε το εγχειρίδιο του Μικάο Ουσούι στα αγγλικά, διαλευκάνοντας έτσι την ιστορία του συστήματος και κάποιες πρακτικές όψεις του.
Ο Usui πέθανε αφήνοντας στην ανθρωπότητα μια μεγάλη κληρονομιά, το Ρέικι σύστημα. Ο αρχιπλοίαρχος του Αυτοκρατορικού Ναυτικού της Ιαπωνίας, Chijiro Hayashi (1897-1940) διδάσκοντας μεταξύ άλλων 12 δασκάλων, την Hawayo Takata το 1938, (1900-1980) περνά το Ρέικι σύστημα εκτός Ιαπωνίας, στη Δύση. Η Τακάτα άφησε 22 δασκάλους/ες, οι οποίοι εξάπλωσαν ένα νέο στυλ, που εξελίχθηκε σε δυτικό Ρέικι σύστημα. Αυτό, καθιερώθηκε να καλείται στη Δύση, ως Ρέικι. Στην Ιαπωνία διατηρήθηκε η κοινότητα του Usui και μικρές κοινότητες άλλων δασκάλων. Αυτοί διατήρησαν το Ρέικι σύστημα όπως το έλαβαν από τους δασκάλους τους κι έμεινε γνωστό ως ιαπωνικό Ρέικι σύστημα. Από αυτά τα στυλ μόνο τρία (Κόμυο Ρέικι, Γκεντάι Ρέικι, Τζίκιντεν Ρέικι) διδάσκονται σε μη Ιάπωνες, ενώ το δυτικό Ρέικι διδάσκεται ευρέως σε όλους. Ως στυλ που βρίσκεται κοντά στη διδασκαλία του Ουσούι, θα μπορούσαμε να πούμε πως είναι εκείνο που διδάσκουν οι Stienes και το καλούν Usui Reiki Ryoho, μια κι έχουν θέσει σκοπό της ζωής τους την προσέγγιση της διδασκαλίας του Ουσούι sensei. Οι 300 γέροντες που αποτελούν την κοινότητα του Usui (Usui Reiki Ryoho Gakkai) είναι οι μόνοι που έχουν και διατηρούν αυθεντική τη διδασκαλία του, την οποία δεν μοιράζονται.
Βιβλιογραφία
Κατηγορία:Βουδιστές
Ρωμανός Γ΄ Αργυρός
Πρώτα χρόνια
Ο Ρωμανός Αργυρός ήταν ένα ανώνυμο μέλος της Φρυγικής οικογένειας των Αργυρόπουλων. Το πιθανότερο ήταν ο Πόθος Αργυρόπουλος που νίκησε μια επιδρομή Μαγυάρων (958) ή ο Ευστάθιος Αργυρόπουλος στον οποίο ανέθεσαν να γράψει ένα ποίημα προς τιμή του αυτοκράτορα Ρωμανού Β΄ (950). Ο παππούς του ήταν γιος κάποιου άλλου Ρωμανού Αργυρού που παντρεύτηκε την Αγκάθα κόρη του αυτοκράτορα Ρωμανού του Λεκαπηνού (919–944). Τα αδέλφια του ήταν : Βασίλειος Αργυρός που διετέλεσε στρατηγός την εποχή του Βασιλείου του Βουλγαροκτόνου, ο Λέων επίσης στρατηγός του Βασιλείου που σκοτώθηκε στην Ιταλία (1017), η Πουλχερία Αργυροπουλίνα που παντρεύτηκε τον Μάγιστρο Βασίλειο Σκληρό, μια αδελφή που παντρεύτηκε τον Κωνσταντίνο Καραντηνό που διετέλεσε Δουξ της Αντιόχειας και η Μαρία Αργυροπουλίνα που παντρεύτηκε τον Τζιοβάννι Ορσεόλο γιο του Δόγηδος της Βενετίας Πιέτρο Β΄ Ορσεόλο. Αρχικά υπηρέτησε ως δικαστής στο Θέμα Οψίκιον με τον βαθμό Πρωτοσπαθάριος, από την θέση αυτή καταδίωξε τους αιρετικούς στην Ακμονία. Στην συνέχεια προήχθη σε Κυαίστωρ του ιερού παλατίου και έγινε ένας από τους κύριους δικαστές του Σκεπαστού Ιππόδρομου, της υψηλότερης αυτοκρατορικής αυλής όπως καταγράφει ο Ευστάθιος Ρωμαίος. Αργότερα έγινε Πατρίκιος και Οικονόμος της Αγίας Σοφίας ενώ συνέχισε να προεδρεύει στην υψηλή αυλή. Με τον αυτοκράτορα Κωνσταντίνο Η΄ διορίστηκε Πολίαρχος της Κωνσταντινούπολης, πρόεδρος της Γερουσίας και έγινε ένας από τους κύριους αυτοκρατορικούς στρατηγούς.
Άνοδος στον θρόνο
thumb|200px|Χρυσό [[Νόμισμα (Κέρμα)|νόμισμα του Ρωμανού Γ΄, με τον Ιησού ένθρονο. Επιγρ.: IHS XIS REX REGNANTIUM.]] Ο ετοιμοθάνατος Κωνσταντίνος Η΄ με στόχο να εξασφαλίσει την συνέχεια της δυναστείας αποφάσισε να παντρέψει την κόρη του Ζωή με τον ικανότατο στρατηγό Κωνσταντίνο Δαλασσηνό, δούκα της Αντιόχειας, εξαίρετο στο πεδίο της μάχης. Η αυλή του φοβήθηκε και προσπάθησε να πείσει με όλα τα μέσα την υποστήριξη του και να ορίσει γαμπρό και διάδοχο τον Ρωμανό Αργυρό που ήταν λιγότερο ικανός, τελικά το πέτυχε. Ο ηλικιωμένος αυτοκράτορας διέταξε τον Ρωμανό να διαζευχθεί την σύζυγο του για να παντρευτεί την κόρη του Ζωή, η Ζωή ήταν τότε 50 ετών και ο Ρωμανός 60. Ο γάμος έγινε (9 Νοεμβρίου 1020) σε τελευτή που ο Ρωμανός Αργυρός ανακυρήχτηκε Καίσαρας, ο Κωνσταντίνος Η΄ πέθανε τρεις μέρες αργότερα. Ο νέος αυτοκράτορας έβαλε βασικό στόχο να γράψει το όνομα του στην ιστορία, τα πρότυπα του ήταν ο Μάρκος Αυρήλιος στον φιλοσοφικό τομέα και ο Τραϊανός στον στρατιωτικό. Οικοδόμησε πολλά νέα δημόσια κτίρια, μοναστήρια και εκκλησίες. Ευνόησε προκλητικά την αριστοκρατία, έριξε τους φόρους της με αποτέλεσμα η οικονομία να πάθει καθίζηση, οι προκάτοχοι στηρίχθηκαν στην φορολογία της αριστοκρατίας, ο ίδιος την διέκοψε. Το αποτέλεσμα ήταν να επιβαρυνθούν περισσότερο οι κατώτερες τάξεις, αρνήθηκαν να στελεχώσουν τον στρατό του που κατέρρευσε.
Η ήττα από τους Άραβες
Οι Άραβες στα σύνορα της Συρίας, από την ανικανότητα και την ανανδρία του στρατηγού της Αντιοχείας Σπονδύλη (από Κωνσταντίνου Η΄) είχαν καταστεί επικίνδυνοι. Ο Εμίρης του Χαλεπίου με συνεχείς επιδρομές αιχμαλώτιζε κατοίκους, καταστρέφοντας κάστρα και θανατώνοντας τις φρουρές. Μετά τη αντικατάσταση του Σπονδύλη από τον Κωνσταντίνο Καραντινό και όταν η κατάσταση επιδεινώθηκε αποφάσισε ο Ρωμανός Γ΄ το 1030 να εκστρατεύσει κατά των Αράβων. Αυτό φαίνεται κατατρόμαξε τον Εμίρη και όταν ο Ρωμανός έφτασε στο Φιλομήλιο (κοντά στο Ικόνιο) συνάντησε την πρεσβεία του Εμίρη φέρουσα δώρα και αποζητούσα «συμπάθεια» δηλώνοντας ότι με «ευγνωμοσύνη τους ετήσιους φόρους θα προσφέρουν». Οι έμπειροι σύμβουλοι του Αυτοκράτορα του ζήτησαν να δεχθεί τις προτάσεις και να αποφύγει την εκστρατεία κατά τη θερμή εκείνη εποχή του έτους. Ο Ρωμανός όμως φανταζόμενος ότι θα μπορούσε να επαναλάβει τα ανδραγαθήματα των άλλων προκατόχων, του Νικηφόρου Β΄ Φωκά, του Ιωάννη Α΄ Τσιμισκή και του Βασιλείου Β΄ απέπεμψε τους πρέσβεις και μετά πορεία δύο ημερών στρατοπέδευσε στο Αζάζιο. Οι Άραβες διασκορπίζοντας το αναγνωριστικό απόσπασμα του πατρικίου Λέοντα Χοιροσφάκτη προήλαυσαν και περικύκλωσαν τον Ρωμανό στερούμενα έτσι τα στρατεύματα τροφών και νερού. Την νύχτα ο Ρωμανός Γ΄ συνέστησε αυτοκρατορικό συμβούλιο στο οποίο αποφάσισε να λύσει την πολιορκία και να επιστρέψει στην Κωνσταντινούπολη, διέταξε επίσης να καούν οι πολιορκητικές του μηχανές. Ο Ρωμανός καταληφθείς από τρόμο διέταξε την υποχώρηση στην Αντιόχεια. Επειδή όμως ο στρατός τελούσε σε πλήρη εξάντληση, η υποχώρηση έγινε φυγή με πλήρη αποσύνθεση. Ο δε Ρωμανός που κινδύνεψε πολλές φορές να αιχμαλωτιστεί και μόλις που τον διέσωζαν οι σωματοφύλακές του, από δε την Αντιόχεια επέστρεψε στη Κωνσταντινούπολη. Οι λογαριασμοί ποικίλουν σχετικά με την έκβαση της μάχης, o Ιωάννης Σκυλίτζης έγραψε ότι η ήττα του Βυζαντινού στρατού ήταν συντριπτική και πολλοί Βυζαντινοί σκοτώθηκαν μέσα στον πανικό από τους ίδιους τους άντρες τους. Ο Γιαχία Αντιόχειας έγραψε αντίστοιχα ότι είχαν μικρές απώλειες, βρήκαν τον θάνατο δύο ανώτατοι αξιωματούχοι και άλλος ένας συνελήφθη από τους Άραβες. Μετά την ήττα αυτό ο αυτοκρατορικός στρατός "γελοιοποιήθηκε".
Η αποκατάσταση
Παρά ταύτα απερχόμενος διόρισε στρατηγό Αντιοχείας ένα θεράποντα των Ανακτόρων, τον Συμεών. Μετά την κατατρόπωση και αυτού από τους Άραβες ο Ρωμανός απέστειλε επιτέλους τον ικανό στρατηγό Θεόκτιστο ο οποίος κατατρόπωσε τους Άραβες, εκπόρθησε τα φρούριά τους και εξανάγκασε τον Εμίρη του Χαλεπίου να ζητήσει ειρήνη, ο εμίρης δέχτηκε και την τοποθέτηση Έλληνα κυβερνήτη. Στο μεταξύ οι Άραβες στη Σικελία επωφελούμενοι την ανικανότητα του εκεί στρατηγού Ορέστη, αφού κατατρόπωσαν τα βυζαντινά στρατεύματα εισήλθαν στη χώρα. Το 1032 ο Ρωμανός εκστράτευσε πάλι κατά των Αράβων αλλά καθ' οδόν, πληροφορηθείς ότι εξυφαίνονταν συνωμοσία (υπό του Κωνσταντίνου Διογένη και της Θεοδώρας) και ότι οι Πετσενέγοι διαβαίνοντας τον Δούναβη εισέβαλαν στη χώρα ενώ ο στόλος των Αράβων λεηλατούσε τις ακτές της Πελοποννήσου και τα Ιόνια νησιά, έσπευσε να επανέλθει. Αλλά πριν αφιχθεί ο Διογένης είχε αυτοκτονήσει, η δε Θεοδώρα είχε κλειστεί σε μοναστήρι από τη Ζωή Α΄. Και ενώ συνέβαιναν αυτά ο στρατηγός Ευφρατησίας Γ. Μανιάκης νικούσε τους Άραβες και εκπόρθησε το φρούριο της Έδεσσας (σημ. Ούρφα), ο δε ναύαρχος Νικηφόρος Καραντινός κατατρόπωσε όλους τους αραβικούς στόλους. Το επόμενο δε έτος 1033, ο ναύαρχος Τεκνέας επιτέθηκε κατά των Αράβων της Αιγύπτου. Εκεί κατέλαβε την Αλεξάνδρεια και, συλλαμβάνοντας πολλά πλοία και άφθονη λεία, επέστρεψε θριαμβευτής στη Κωνσταντινούπολη. Οι νίκες αυτές κατατρόμαξαν τους Άραβες τόσο ώστε ο Εμίρης Αλέμ παρέδωσε αμαχητί το φρούριο Περκρί, παρά τη Βαβυλώνα, ενώ συγχρόνως έπεμψε τον γιο του στη Κωνσταντινούπολη αλλά μη τυχών των τιμών (λόγω ασθενείας του γέροντα πλέον Ρωμανού) επέστρεψε δυσαρεστημένος κι έπεισε τον πατέρα του να διαρρήξει την προς το Βυζάντιο φιλία. Και πράγματι ο Αλέμ επιτεθείς αιφνίδια ανακατέλαβε το φρούριο και θανάτωσε τη φρουρά. Όμως ο στρατηγός Νικήτας Πηγονίτης ανέκτησε το φρούριο και για τη παρασπονδία του Εμίρη θανάτωσε τον ίδιο και το γιο του. Έτσι αναστηλώθηκε το βυζαντινό γόητρο στη περιοχή ώστε η Αλδή, ηγεμονίδα της Αβασγίας (Καυκάσου), έσπευσε να δηλώσει αυτοπροαίρετα υποτέλεια και συμμαχία και συνάμα παρέδωσε το παραμεθόριο φρούριο της Ανακουφής.
Πτώση
Ο Ρωμανός Γ΄ αντιμετώπισε μια σειρά από συνομωσίες με πρωταγωνιστή την κουνιάδα του Θεοδώρα. Στην πρώτη η Θεοδώρα σχεδίαζε να παντρευτεί τον Βούλγαρο πρίγκιπα Πρεσιάνο και να σφετεριστεί τον θρόνο, ο Πρεσιάνος τυφλώθηκε και κλείστηκε σε μοναστήρι αλλά η Θεοδώρα δεν τιμωρήθηκε. Η δεύτερη συνομωσία έγινε με τον στρατηγό Κωνσταντίνο Διογένη, άρχοντα του Σιρμίου, η Θεοδώρα αυτή την φορά αναγκάστηκε να κλειστεί σε μοναστήρι. Στην προσπάθεια του να βελτιώσει την κατεστραμμένη οικονομία περιόρισε τα έξοδα της συζύγου του, αυτό τον έφερε σε σύγκρουση μαζί της και απέκτησε ερωμένη. Η Ζωή ως απάντηση ερωτεύτηκε έναν νεαρό τον Μιχαήλ, αδελφό του πανίσχυρου στρατηγού Ιωάννη του Ορφανοτρόφου. Ο Ρωμανός Γ΄ αγνοούσε το γεγονός και επέτρεψε στον Μιχαήλ να εισέλθει στην αυτοκρατορική αυλή, η κατάσταση συνεχίστηκε μέχρι την ημέρα που πέθανε. Ο Ρωμανός Γ' δολοφονήθηκε διά υγρού πνιγμού στο λουτρό των ανακτόρων με εντολή της ίδιας της Ζωής, ενώ για αρκετό διάστημα πριν δολοφονηθεί η Ζωή του χορηγούσε μυστικά δηλητήριο, το οποίο όμως ενώ έπληττε την υγεία του δεν τον οδηγούσε στον θάνατο. Η ταφή του έγινε στην εκκλησία του Αγίου Περίβλεπτου που είχε οικοδομήσει ο ίδιος. Η Ζωή και ο Μιχαήλ παντρεύτηκαν την ίδια μέρα, ο πατριάρχης Αλέξιος ο Στουδίτης κλήθηκε να στέψει τον νέο αυτοκράτορα. Ο πατριάρχης αρνήθηκε αρχικά να στέψει παράνομα τον νέο αυτοκράτορα Μιχαήλ Δ΄, το έκανε αφού δωροδοκήθηκε με 50 χρυσές λίρες.
Πηγές
Κατηγορία:Βυζαντινοί Αυτοκράτορες Κατηγορία:Πρόσωπα των Αραβοβυζαντινών Πολέμων Κατηγορία:11ος αιώνας Κατηγορία:Οικογένεια των Αργυρών Κατηγορία:Βυζαντινοί έπαρχοι της Κωνσταντινούπολης
Θάνατοι τον Μάρτιο του 2010
Θάνατοι που έλαβαν χώρα το Μάρτιο του 2010 σε όλο τον κόσμο.
31 Μαρτίου
03
903 Νήλλυ
Ο Νήλλυ (Nealley) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,989. Ανακαλύφθηκε το 1918 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του προς τιμή ενός Αμερικανού ερασιτέχνη αστρονόμου από τη Νέα Υόρκη.
Lil Pump
Ο Gazzy Garcia (γεννημένος στις 17 Αυγούστου 2000), γνωστός επαγγελματικά ως Lil Pump, είναι αμερικανός τράπερ. Είναι γνωστός για το τραγούδι "Gucci Gang" του 2017, το οποίο έφτασε στον αριθμό τρία στο Billboard Hot 100. Αλλά πετυχημένα τραγούδια του είναι το "I Love It" (με τον Kanye West), το "Boss", το "Esskeetit" και το "Drug Addicts", Be like me , Next , D rose.
903 Νήλλυ
Φυσικά χαρακτηριστικά
Η μέση διάμετρος του Νήλλυ εκτιμάται σε 63,44 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,053. Ο Νήλλυ περιστρέφεται γύρω από τον εαυτό του μία φορά κάθε 21 ώρες και 36 λεπτά, μία αργή περιστροφή για αστεροειδή.
Lil Pump
Ο Gazzy Garcia γεννήθηκε στις 17 Αυγούστου 2000 στο Μαϊάμι. Σε μια συνέντευξη του 2018 με τον J. Cole, δήλωσε ότι και οι δύο γονείς του προέρχονται από την Κολομβία και ότι πήραν διαζύγιο όταν ήταν έξι χρονών. Αναφέρει επίσης ότι έχει έναν μικρότερο ετεροθαλή αδελφό.
903 Νήλλυ
Εξωτερικοί σύνδεσμοι
Νηλλυ
Lil Pump
Όταν ήταν δεκατριών ετών, ο ξάδερφος του, ο Lil Ominous, τον παρουσίασε στον Omar Pineiro, γνωστός ως Smokepurpp. οι δύο τους τελικά έγιναν συνεργάτες. Ο Γκαρσία και ο Πινιέρο αποβλήθηκαν από πολλά δημοτικά σχολεία. Μαλλον ειμαστε κακοι βουνο μου
Lil Pump 2
Ο Lil Pump ανακοίνωσε για πρώτη φορά τον Μάιο του 2019 το "lil pump 2". Το 1ο τραγούδι που κυκλοφόρησε μετά το Harver Dropout ήταν το Pose to Do (Ιούνιος 2019) και είναι πιθανόν να είναι το πρώτο single του Lil Pump 2. Τον Οκτώβριο του 2019 έκανε προεπισκόπηση πολλών ακυκλοφόρητων τραγουδιών και είπε ότι θα κυκλοφορήσει το Lil Pump 2 πριν τελειώσει το έτος. Στη συνέχεια, τον Φεβρουάριο του 2020 είπε ότι εγκατέλειψε το ραπ, αλλά αστειευόταν και 2 εβδομάδες αργότερα δημοσιεύτηκε ένα ολοκαίνουργιο ισπανικό απόσπασμα: Contacto. Κατά τη διάρκεια των επόμενων εβδομάδων και μηνών συνέχησε να λέει οτι το Lil Pump 2 αναμένετε να κυκλοφορήσει. Τον Απρίλιο του 2020 κυκλοφόρησε ένα νέο τραγούδι με τον Anuel AA(illuminati). Στα τέλη του Απριλίου του 2020 ανακήνωσε ότι το άλμπουμ θα κυκλοφορούσε τον Μάιο του ίδιου έτους .Τον Ιούνιο του 2020 ο Pump ήτανε στο στούντιο με τον Ronny J, ο Pump βγήκε live στο instagram και ούρλιαζε την ημερομηνία κυκλοφορίας του άλπουμ:17 Ιουλίου 2020. Έπειτα έβγαλε αποσπάσματα απο διάφορα τραγούδια οπου θα συμπεριλλαμβάνωνταν στο άλμπουμ και κηκλοφόρησε δύο νέα τραγούδια. Στις 23 Δεκεμβρίου 2020 ανακήνωσε πως το Lil Pump 2 θα κυκλοφορήσει μέσα στο 2021. Στης 11 Ιανουαρίου 2021 ανακήνωσε πως το "Lil Pump 2" θα κηκλοφορήσει στης 17 Φεβρουαρίου 2021.
Παραπομπές
Κατηγορία:Αμερικανοί ράπερ
Οδός Ανθέων
Η Οδός Ανθέων είναι μια κωμική τηλεοπτική σειρά της ΕΡΤ που προβλήθηκε το 1988 από την ΕΡΤ1. Τη σκηνοθεσία και το σενάριο υπέγραφε ο Γιάννης Δαλιανίδης και η σειρά, όπως και πολλές άλλες του γνωστού σκηνοθέτη, ασχολήθηκε με τα ελληνικά κακώς κείμενα. Οι ομοιότητες αυτής της σειράς με τα προγενέστερα Λιονταράκια του κυρ Ηλία, Λούνα Παρκ και Καθημερινά, αλλά και τα μεταγενέστερα Ρετιρέ και Μικρομεσαίοι, είναι προφανείς.
Υπόθεση
Σε κάθε επεισόδιο, λαμβάνουν χώρα διασκεδαστικά σκετς, τα οποία περιστρέφονται γύρω από την προσπάθεια δύο νέων (Ελένη Ράντου και Δάνης Κατρανίδης) να παντρευτούν, αντίθετα από τη θέληση των δικών τους. Η μητέρα της κοπέλας, η Μάρθα Βούρτση, με τις φωνές και τη «στριμάδα» της, και ο αδερφός του νεαρού, ο Σταμάτης Γαρδέλης, με τις παράλογες οικονομικές του απαιτήσεις, βασανίζουν μεταξύ άλλων και το ζευγάρι.
Πρωταγωνιστές
Κατηγορία:Τηλεοπτικές σειρές ΕΡΤ Κατηγορία:Ελληνικές κωμικές τηλεοπτικές σειρές
2781 Κλέτσεκ
Ο Κλέτσεκ (Kleczek) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1982 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του συμπατριώτη της αστρονόμου Γιοζίπ Κλέτσεκ (Josip Kleczek).
Φυσικά χαρακτηριστικά
Τα κυρίως φυσικά χαρακτηριστικά του Κλέτσεκ είναι άγνωστα. Ο Κλέτσεκ περιστρέφεται γύρω από τον εαυτό του μία φορά κάθε 7 ώρες και 18 λεπτά.
Εξωτερικοί σύνδεσμοι-πηγές
Κλετσεκ
Βαϊοχώρι Θεσσαλονίκης
Το Βαϊοχώρι (έως το 1940 Βαγιοχώρι) είναι χωριό του νομού Θεσσαλονίκης στη Μακεδονία. Σύμφωνα με την απογραφή του, το Βαϊοχώρι έχει 69 κατοίκους. Διοικητικά ανήκει στον Δήμο Βόλβης και μαζί με την Νυμφόπετρα αποτελούν τη Τοπική Κοινότητα Νυμφοπέτρας. Το χωριό μέχρι το 1926 ονομαζόταν Βάις Κουλά, οπότε και έλαβε το όνομα Βαγιοχώρι και τελικά το 1940 διορθώνεται σε Βαϊοχώρι.
Τον 19ο αιώνα το χωριό ήταν τουρκικό τσιφλίκι και αποτελούσε μέρος του καζά Λαγκαδά μέρος της Οθωμανικής Αυτοκρατορίας. Μετά τον Β΄ Βαλκανικό Πόλεμο το 1913 ενσωματώνεται στην Ελλάδα μαζί με τις υπόλοιπες περιοχές που απελευθερώθηκαν. Σύμφωνα με την απογραφή του 1928 το χωριό είχε 42 κατοίκους. Μετά την εφαρμογή του σχεδίου Καλλικράτης ανήκει διοικητικά στον Δήμο Βόλβης.
Η εξέλιξη του πληθυσμού του οικισμού έχει ως εξής:
Παραπομπές
Κατηγορία:Χωριά του νομού Θεσσαλονίκης Κατηγορία:Δήμος Βόλβης
Πρωθυπουργός της Λευκορωσίας
{{Κουτί πληροφοριών Πολιτικής θέσης }} Ο Πρωθυπουργός της Δημοκρατίας της Λευκορωσίας ( Прэм’ер-міністр Рэспублікі Беларусь) είναι ο επικεφαλής του Υπουργικού Συμβουλίου της Λευκορωσίας. Το Γραφείο του Πρωθυπουργού βρίσκεται στην Πλατεία Ανεξαρτησίας στο Μινσκ. Από τον Ιούνιο του 2020 πρωθυπουργός της Λευκορωσίας είναι ο Ρομάν Γκολόβτσενκο.
Όπως ορίζεται στο άρθρο 106 του Συντάγματος, ο Πρωθυπουργός διορίζεται από τον Πρόεδρο με τη συναίνεση της Βουλής των Αντιπροσώπων, η οποία πρέπει να αποφασίσει εντός δύο εβδομάδων από την παρουσίαση της υποψηφιότητας. Αν η Βουλή απορρίψει την υποψηφιότητα δύο φορές, τότε ο Πρόεδρος θα ορίσει έναν εν ενεργεία Πρωθυπουργό, θα διαλύσει την Βουλή των Αντιπροσώπων και θα συγκαλέσει νέες εκλογές.
Τα καθήκοντα του Πρωθυπουργού είναι:
Ο Πρωθυπουργός μπορεί να ζητήσει από την Βουλή των Αντιπροσώπων ψήφο εμπιστοσύνης για το κυβερνητικό Πρόγραμμα ή οποιοδήποτε άλλο θέμα υποβληθεί στη Βουλή.
Παραπομπές
Κατηγορία:Κυβέρνηση της Λευκορωσίας
Καρμέλο Άντονι
Ο Καρμέλο Άντονι (αγγλικά: Carmelo Kyam Anthony, Μπρούκλιν, 29 Μαΐου 1984) είναι Αμερικανός πρώην διεθνής καλαθοσφαιριστής. Αγωνιζόταν στη θέση του σμολ φόργουορντ και ενίοτε του πάουερ φόργουορντ. Συμμετείχε σε δέκα All-Star Game, το 2013 ήταν ο πρώτος σκόρερ του ΝΒΑ, ενώ με την εθνική του ομάδα έχει κατακτήσει τέσσερα ολυμπιακά μετάλλια, μεταξύ των οποίων τρία χρυσά. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του. Αποτελεί έναν από τους σημαντικότερους Αμερικάνους καλαθοσφαιριστές όλων των εποχών στη θέση του.
Σταδιοδρομία
Γεννήθηκε στο Ρεντ Χουκ του Μπρούκλιν, Νέα Υόρκη. Επιλέχθηκε στην 3η θέση του NBA Ντραφτ το 2003 από τους Ντένβερ Νάγκετς, και έναν χρόνο αργότερα έθεσε υποψηφιότητα για All Star χάρη στις εξαιρετικές του εμφανίσεις. Την πρώτη του σεζόν μπήκε και στην καλύτερη πεντάδα των ρούκι. Στους Νάγκετς έμεινε μέχρι το 2011.
Χαρακτηρίζεται για την άνεση του στο να σκοράρει με διάφορους τρόπους, αλλά και για τις αμυντικές αρετές του. Στις 24 Ιανουαρίου 2014 έγραψε ιστορία καθώς σκοράροντας 62 απέναντι στους Σάρλοτ Μπόμπκατς έγινε ο παίκτης με τους περισσότερους πόντους σε έναν αγώνα στην ιστορία των Νικς καθώς και ο παίκτης με τους περισσότερους πόντους στο Madison Square Garden.
Στις 23 Σεπτεμβρίου 2017 ανακοινώθηκε η ανταλλαγή του αντί του Ενές Καντέρ, του Νταγκ ΜακΝτέρμοτ κι ενός draft pick στους Οκλαχόμα Σίτι Θάντερ. Στις 7 Μαρτίου μπήκε στην πρώτη εικοσάδα με τους καλύτερους σκόρερ στην ιστορία του ΝΒΑ. Στις 25 Ιουλίου 2018 έγινε ανταλλαγή από τους Οκλαχόμα Σίτι Θάντερ στους Ατλάντα Χοκς και στις 30/7/2018 αποδεσμεύτηκε από τους Ατλάντα Χοκς. Στις 23 Αυγούστου 2019 ο Καρμέλο Άντονι συμφώνησε με τους Χιούστον Ρόκετς για ετήσιο συμβόλαιο συνεργασίας, ωστόσο δεν έπαιξε σε πολλά παιχνίδια μαζί τους, ενώ στις 22 Ιανουαρίου 2019 έγινε ανταλλαγή και δόθηκε στους Σικάγο Μπουλς. Στην 1 Φεβρουαρίου 2019 έμεινε ελεύθερος από τους Σικάγο Μπουλς, χωρίς να υπάρξει επί της ουσίας μέλος της ομάδας.
Τον Νοέμβριο του 2019, συμφώνησε με την ομάδα των Πόρτλαντ Τρέιλ Μπλέιζερς. Στις 30 Ιανουαρίου 2020, έγινε ο 17ος σκόρερ στην ιστορία του ΝΒΑ. Τον Νοέμβριο του 2020, ανανέωσε το συμβόλαιό του με τους Μπλέιζερς. Στις 2 Ιανουαρίου 2021, με 18 πόντους απέναντι στους Γκόλντεν Στέιτ Ουόριορς, έφτασε στη 14η θέση της λίστας των σκόρερ όλων των εποχών στο NBA. Στις 13 Μαΐου μπήκε στη δεκάδα των κορυφαίων σκόρερ του ΝΒΑ με 27.318 πόντους. Τη σεζόν 2020-21, ο Άντονι είχε 13,4 πόντους, 3,1 ριμπάουντ και 1,5 ασίστ κατά μέσο όρο σε 69 αγώνες. Τον Ιούνιο του 2021, κέρδισε το πρώτο βραβείο κοινωνικής δικαιοσύνης “Καρίμ Αμπντούλ-Τζαμπάρ”, καθώς επιδιώκει μεταρρύθμιση και αλλαγή σε διάφορα κοινωνικά ζητήματα.
Τον Αύγουστο του 2021, συμφώνησε με τους Λος Άντζελες Λέικερς, για τη σεζόν 2021-22. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του. Στις 25 Οκτωβρίου 2021, ξεπέρασε τον Μόουζες Μαλόουν στην λίστα των κορυφαίων σκόρερ όλων των εποχών, ανεβαίνοντας στην 9η θέση με 27.423 πόντους. Στις 28 Ιανουαρίου 2022, με τους 28 πόντους που πέτυχε κόντρα στους Μέμφις Γκρίζλις, έγινε ο 9ος αθλητής στην ιστορία του ΝΒΑ που έφτασε του 28.000 πόντους. Συνολικά, σε μια απογοητευτική σεζόν λόγω τραυματισμών και ασυνέπειας, οι Λέικερς τερμάτισαν με ρεκόρ 33–49 (11οι) και ο Άντονι είχε μέσο όρο 13,3 πόντους ανά παιχνίδι με 37,5 % ποσοστό ευστοχίας σε σουτ τριών πόντων σε 69 εμφανίσεις.
Στις 22 Μαΐου 2023, ανακοίνωσε την απόσυρσή του από την ενεργό δράση μετά από 19 χρόνια παρουσίας στο ΝΒΑ, αποτελώντας συνολικά έναν από τους σημαντικότερους αθλητές καλαθοσφαίρισης της εποχής του αλλά και ιστορικά.
Εθνική ομάδα
μικρογραφία|Ο Άντονι με την Εθνική ΗΠΑ Έχει αγωνιστεί με την Εθνική ομάδα Καλαθοσφαίρισης των Η.Π.Α, με την οποία κατέκτησε τρία χρυσά ολυμπιακά μετάλλια, στους Θερινούς Ολυμπιακούς Αγώνες του Πεκίνου το 2008, στο Λονδίνο το 2012 και στο Ρίο το 2016, όπου ανακοίνωσε οριστικά την αποχώρησή του. Είχε ήδη ένα χάλκινο στην αντίστοιχη διοργάνωση της Αθήνας το 2004, αλλά και στο Παγκόσμιο Κύπελλο του 2006 στην Ιαπωνία. Μετά την διοργάνωση του 2016 ο Άντονι ήταν ο αθλητής με τις περισσότερες συμμετοχές σε Ολυμπιάδα, ενώ ήταν ο πρώτος σε πόντους, ριμπάουντ και παιχνίδια συνολικά όσον αφορά τις ομάδες των ΗΠΑ που συμμετείχαν σε Ολυμπιακούς Αγώνες. Το 2014 ήταν από τους πολλούς σούπερ σταρ που δεν δέχθηκαν να συμμετάσχουν στο Μουντομπάσκετ της Ισπανίας. Το 2019 αυτοπροτάθηκε για το Μουντομπάσκετ της Κίνας, άλλα το αίτημά του απορρίφθηκε από την ομάδα των ΗΠΑ.
Εξωτερικοί σύνδεσμοι
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Εθνικής Ηνωμένων Πολιτειών Αμερικής Κατηγορία:Καλαθοσφαιριστές του NBA Κατηγορία:Καλαθοσφαιριστές Ντένβερ Νάγκετς Κατηγορία:Καλαθοσφαιριστές Νιου Γιορκ Νικς Κατηγορία:Καλαθοσφαιριστές Οκλαχόμα Σίτι Θάντερ Κατηγορία:Καλαθοσφαιριστές Χιούστον Ρόκετς Κατηγορία:Καλαθοσφαιριστές Πόρτλαντ Τρέιλ Μπλέιζερς Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές All-Star Game (NBA) Κατηγορία:Καλαθοσφαιριστές Παγκοσμίου Πρωταθλήματος 2006 Κατηγορία:Καλαθοσφαιριστές στους Θερινούς Ολυμπιακούς Αγώνες 2004 Κατηγορία:Καλαθοσφαιριστές στους Θερινούς Ολυμπιακούς Αγώνες 2008 Κατηγορία:Καλαθοσφαιριστές στους Θερινούς Ολυμπιακούς Αγώνες 2012 Κατηγορία:Αμερικανοί Ολυμπιονίκες Κατηγορία:Ολυμπιονίκες της καλαθοσφαίρισης
Βάση δεδομένων
Με τον όρο βάση δεδομένων (γαλλ.: Base de donnes, αγγλ.: database, γερμ.: Datenbank) εννοείται μία συλλογή από συστηματικά μορφοποιημένα σχετιζόμενα δεδομένα στα οποία είναι δυνατή η ανάκτηση δεδομένων μέσω αναζήτησης κατ' απαίτηση. Ο Αμερικανός επιστήμονας υπολογιστών Τζιμ Γκρέϊ (Jim Gray) έχει γράψει για τις βάσεις δεδομένων: «Όταν οι άνθρωποι χρησιμοποιούν τις λέξεις βάση δεδομένων, διατυπώνουν στην ουσία ότι τα δεδομένα πρέπει να αυτοπροσδιορίζονται και να έχουν μια σχηματική δομή. Αυτό ακριβώς περιγράφουν οι λέξεις βάση δεδομένων».
Ειδικότερα, στην επιστήμη της πληροφορικής και στην καθημερινή χρήση των ηλεκτρονικών υπολογιστών, με τον όρο βάσεις δεδομένων αναφερόμαστε σε οργανωμένες, διακριτές συλλογές σχετιζόμενων δεδομένων ηλεκτρονικά και ψηφιακά αποθηκευμένων, στο λογισμικό που χειρίζεται τέτοιες συλλογές (Σύστημα Διαχείρισης Βάσεων Δεδομένων, ή DBMS) και στο γνωστικό πεδίο που το μελετά. Πέρα από την εγγενή της ικανότητα να αποθηκεύει δεδομένα, η βάση δεδομένων παρέχει μέσω του σχεδιασμού και του τρόπου ιεράρχησης των δεδομένων, τα αποκαλούμενα συστήματα διαχείρισης περιεχομένου, δηλαδή τη δυνατότητα γρήγορης άντλησης και ανανέωσης των δεδομένων.
Παραδείγματα
Ένας τηλεφωνικός κατάλογος, για παράδειγμα, θεωρείται βάση δεδομένων, καθώς αποθηκεύει και οργανώνει σχετιζόμενα τμήματα πληροφορίας, όπως είναι το όνομα και ο αριθμός τηλεφώνου. Ένα δεύτερο παράδειγμα είναι οι πίνακες δημογραφικών/στατιστικών στοιχείων. Ωστόσο, οι σύγχρονες βάσεις δεδομένων υλοποιούνται κυρίως ψηφιακά, με τυποποιημένες μεθόδους σε ηλεκτρονικούς υπολογιστές, ελέγχονται από λογισμικό DBMS και συνιστούν αντικείμενο επιστημονικής και τεχνικής μελέτης από το αντίστοιχο ακαδημαϊκό πεδίο.
Παραπομπές
*
Κυνηγού Πάτρας
Του Κυνηγού είναι παλιό χωριό της πρώην επαρχίας Πατρών του νομού Αχαΐας. Το χωριό βρισκόταν στα ανατολικά της Πάτρας κοντά στη Μονή Γηροκομείου. Σήμερα είναι άγνωστη η ακριβής θέση του καθώς δεν διασώζονται ερείπια ή τοπωνύμιο, πιθανολογείται ότι βρισκόταν στη σημερινή συνοικία Λυκοχορός, που συνορεύει με τη Μονή, όπως και του Κυνηγού.
Αναφέρεται ότι συνόρευε με τη Μονή Γηροκομείου, τον Ρωμανό την Σαμακιά και τις Αλπότρουπες.
Ιστορικά στοιχεία
Η ονομασία, σύμφωνα με τον Τριανταφύλλου, προέρχεται από παλιό ιδιοκτήτη της περιοχής ή σε ανάμνηση κάποιου κυνηγού. Αναφέρεται μάλιστα στις αρχές του 20ού αιώνα σαν "Του Κυνηγού το πήδημα". Αναφέρεται σε Ενετική απογραφή του 1700 με 9 οικογένειες, χωριό των Πατρών σε έγγραφο του 1798. Το 1851 το χωριό είχε εγκαταλειφθεί αλλά παραμένει σαν τοπωνύμιο σε έγγραφα η τον τοπικό τύπο μέχρι τις αρχές του 20ου αιώνα.
Στην επανάσταση του 1821 και κατά την πολιορκία της Πάτρας στου Κυνηγού είχαν στρατοπεδεύσει οι Κουμανιώτες. Μετά την επανάσταση στα όρια του χωριού υπήρχαν Οθωμανικές ιδιοκτησίες που έγιναν εθνικές γαίες και πουλήθηκαν.
Το 1835 με το Β.Δ. 8/4/1835 έγινε οικισμός του νεοσύστατου Δήμου Πατρέων. Αναφέρεται σαν οικισμός του Δήμου Πατρέων και στην επόμενη διοικητική διαίρεση του 1836 (Β.Δ. 3/7/1836).
Βιβλιογραφία
Κατηγορία:Εγκαταλελειμμένα χωριά του Νομού Αχαΐας Κατηγορία:Δήμος Πατρέων Κατηγορία:Συνοικίες της Πάτρας Κατηγορία:Ιστορία της Πάτρας
Ρέκβιεμ για ένα όνειρο
Το Ρέκβιεμ για ένα Όνειρο (αγγλικά: Requiem for a Dream) είναι ψυχολογικό θρίλερ αμερικανικής παραγωγής που κυκλοφόρησε το 2000 και αποτελεί κινηματογραφική μεταφορά της ομώνυμης νουβέλας του 1978. Η νουβέλα γράφτηκε από τον Χιούμπερτ Σέλμπι ενώ την κινηματογραφική μεταφορά σκηνοθετεί ο Ντάρεν Αρονόφσκι και πρωταγωνιστούν οι Έλεν Μπέρστιν, Τζάρεντ Λίτο, Τζένιφερ Κόνελι και Μάρλον Γουέιανς.
To Ρέκβιεμ για ένα όνειρο προβλήθηκε εκτός συναγωνισμού στο Φεστιβάλ των Καννών το 2000 και έλαβε θετικές κριτικές με την κυκλοφορία του στις ΗΠΑ. Η Μπέρστιν ήταν υποψήφια για βραβείο Όσκαρ Α΄ Γυναικείου Ρόλου για την ερμηνεία της.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Αμερικανικές δραματικές ταινίες Κατηγορία:Ταινίες του 2000 Κατηγορία:Ταινίες συσχετιζόμενες με ναρκωτικά Κατηγορία:Ταινίες τοποθετημένες σε ψυχιατρικές κλινικές
Αλβέρτος του Τέσεν
Ο όρος Αλβέρτος του Τέσεν μπορεί να αναφέρεται σε:
904 Ροκφελλία
Η Ροκφελλία (Rockefellia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,31. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της προς τιμή του Τζον Ντ. Ροκφέλλερ.
Φυσικά χαρακτηριστικά
Η μέση διάμετρος της Ροκφελλίας εκτιμάται σε 58,76 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,056. Η Ροκφελλία περιστρέφεται γύρω από τον εαυτό της μία φορά κάθε 4 ώρες και 56 λεπτά.
Εξωτερικοί σύνδεσμοι
Ροκφελλια
Σημαία των Ουώλλις και Φουτούνα
thumb|right|Η επίσημη σημαία στα νησιά Ουώλλις και Φουτούνα είναι η γαλλική. right|thumb|Σχέδιο ανεπίσημης σημαίας.
Η ανεπίσημη τοπική σημαία των Ουώλλις και Φουτούνα είναι κόκκινη και έχει ένα άσπρο τετράγωνο, το οποίο τέμνεται σε τέσσερα μέρη από ένα κόκκινο σταυρό σε σχήμα «Χ». Εναλλακτικά, χρησιμοποιείται ένας μεγαλύτερος άσπρος σταυρός. Η σημαία της Γαλλίας σκιασμένη με λευκό βρίσκεται στη πάνω αριστερή πλευρά του ιστού. Η επίσημη σημαία είναι η γαλλική και αυτή χρησιμοποιείται σε επίσημες περιστάσεις.
Εξωτερικοί σύνδεσμοι
Κατηγορία:Ουώλλις και Φουτούνα Ουωλλις
Λίσβα
Η Λίσβα (Лысьва) είναι μια ρωσική πόλη στο Κράι Περμ, στο ανατολικό μέρος του ποταμού Λίσβα. Απέχει 86 χιλιόμετρα από το διοικητικό κέντρο του Κράι Περμ, την πόλη Περμ. Σύμφωνα με την ρωσική απογραφή του 2010, η Λίσβα είχε 65,918 κατοίκους, αριθμός που έχει μειωθεί ραγδαία σε σχέση με την απογραφή του 2002 (71,148) και την απογραφή του 1989 (76,614). Επιπλέον ανήκει στην ευρωπαϊκή Ρωσία απέχοντας μόλις 30 χιλιόμετρα από την ασιατική.
Ιστορία
Ιδρύθηκε το 1785 ως μια συνοικία για βιομηχανικούς εργάτες. Το 1926 αναγνωρίστηκε ως κανονική πόλη.
Φωτογραφίες
Κατηγορία:Πόλεις της Ρωσίας Κατηγορία:Ευρωπαϊκές πόλεις της Ρωσίας
Great Lakes BG
Το Great Lakes BG ήταν διπλάνο βομβαρδιστικό κάθετης εφόρμησης που σχεδιάστηκε στα μέσα της δεκαετίας του 1930 για να επιχειρεί από τα αεροπλανοφόρα του Πολεμικού Ναυτικού των ΗΠΑ. Κατασκευάστηκαν 61 αεροσκάφη για το Ναυτικό και το Σώμα των Πεζοναυτών.
Σχεδιασμός και ανάπτυξη
Η Great Lakes Aircraft Company, η οποία είχε κατασκευάσει προηγουμένως τα TG-1 και TG-2 που βασίζονταν στο τορπιλοπλάνο-βομβαρδιστικό Martin T4M, ανέλαβε το 1933 την ανάπτυξη πρωτοτύπου διθέσιου βομβαρδιστικού κάθετης εφόρμησης με ικανότητα μεταφοράς 454 kg βομβών για το Ναυτικό. Το πρωτότυπο XBG-1 ολοκληρώθηκε στα μέσα του έτους. Ήταν ένα διπλάνο με πτέρυγες διαφορετικού εκπετάσματος και σταθερό σύστημα προσγείωσης. Προωθούνταν από αστεροειδή κινητήρα Pratt & Whitney Twin Wasp Junior ισχύος 750 hp.
Μετά την ολοκλήρωσή του το XBG-1 αξιολογήθηκε σε συγκριτικές δοκιμές με το ανταγωνιστικό Consolidated XB2Y-1 στις οποίες αποδείχθηκε ανώτερο. Το Νοέμβριο του 1933 η κατασκευάστρια έλαβε παραγγελίες για την παραγωγή του αεροσκάφους. Κατασκευάστηκαν 60 BG-1, τα οποία εν αντιθέσει με το πρωτότυπο είχαν κλειστό πιλοτήριο.
Βιβλιογραφία
BG Κατηγορία:Αεροσκάφη του Μεσοπολέμου Κατηγορία:Αεροσκάφη ναυτικής αεροπορίας Κατηγορία:Εμβολοκινητήρια στρατιωτικά αεροσκάφη
Σφαγή της Δράκειας
250px|μικρογραφία|δεξιά|Το μνημείο των 115 εκτελεσθέντων από τον Γερμανικό Στρατό Κατοχής στο χωριό Δράκεια του Πηλίου. Η Σφαγή της Δράκειας ήταν η μαζική εκτέλεση 115 αμάχων ανδρών από στρατιώτες των SS στο χωριό Δράκεια του Πηλίου στις 18 Δεκεμβρίου 1943. Οι περισσότεροι εκτελεσθέντες ήταν κάτοικοι της Δράκειας, αλλά μεταξύ αυτών δολοφονήθηκαν και οκτώ αγωγιάτες από το Σέσκλο Μαγνησίας, που έτυχε να βρίσκονται στη Δράκεια για να ανταλλάξουν δημητριακά με μήλα. Η επιχείρηση αυτή ήταν αντίποινα των Ναζί για τον θάνατο δύο Γερμανών στρατιωτών σε ενέδρα ανταρτών του ΕΑΜ στη θέση Αλυκόπετρα, ΒΔ της Δράκειας, την προηγούμενη ημέρα.
Μία αγρυπνία εις μνήμη των νεκρών λαμβάνει χώρα στην περιοχή σε ετήσια βάση, συχνά με την παρουσία μελών της Βουλής και της Ελληνικής Κυβέρνησης. Για το έγκλημα των Ναζί, δεν έγινε ποτέ καμία δίκη και η Κυβέρνηση της Γερμανίας ουδέποτε αποζημίωσε τις οικογένειες των θυμάτων.
Η Κυβέρνηση της Ελλάδας έχει χαρακτηρίσει την Δράκεια ως «μαρτυρικό χωριό» με το Προεδρικό Διάταγμα υπ' αριθμ. 99 τού 2000.
Παραπομπές
Δρακεια
Ντονγκ
Το ντονγκ (đồng, κωδικός VND) είναι το νόμισμα του Βιετνάμ από τις 3 Μαΐου 1978. Τυπώνεται από την Κρατική Τράπεζα του Βιετνάμ και έχει σύμβολο ₫. Υποδιαιρείται σε 10 χάο (hào). Ωστόσο, το χάο έχει σήμερα πολύ μικρή αξία και έχει σταματήσει η παραγωγή του. Ένα χάο ισοδυναμεί με 10 σου (xu).
Ετυμολογία
Στα βιετναμέζικα đồng σημαίνει στην κυριολεξία χαλκός. Αυτό υπενθυμίζει ότι στην αρχή της περιόδου της γαλλικής αποικιοκρατίας, στη χώρα κόβονταν νομίσματα από χαλκό. Την εποχή που το Βιετνάμ έγινε τμήμα της Γαλλικής Ινδοκίνας, η σταθερή νομισματική μονάδα ήταν η πιάστρα (γρόσι) της Γαλλικής Ινδοκίνας (piastre).
Ιστορία
Το 1946, η κυβέρνηση του Βορείου Βιετνάμ εισήγαγε το δικό της νόμισμα, το ντονγκ, σε αντικατάσταση της πιάστρας της Γαλλικής Ινδοκίνας, με την οποία είχε ίση αξία. Ακολούθησαν δύο αναπροσαρμογές στην αξία του νομίσματος, το 1951 και 1958. Η πρώτη ήταν σε αναλογία 100:1 και η δεύτερη σε αναλογία 1000:1.
Το 1953 στο Νότιο Βιετνάμ εισήχθησαν χαρτονομίσματα με διπλή ονομαστική αξία, σε πιάστρες και ντονγκ. Στις 22 Σεπτεμβρίου 1975, έπειτα από την πτώση της Σαϊγκόν, νόμισμα του Νοτίου Βιετνάμ έγινε το "ντονγκ της ελευθερίας" με αξία ίση με 500 παλαιά ντονγκ του Νοτίου Βιετνάμ.
Έπειτα από την επανένωση του κράτους, συντελέστηκε επίσης ενοποίηση του νομίσματος, στις 3 Μαΐου του 1978. Η ισοτιμία ήταν 1 νέο ντονγκ = 1 ντονγκ του Βορείου Βιετνάμ = 0,8 ντονγκ της απελευθέρωσης (Ν. Βιετνάμ). Το 1985 το ντονγκ υποτιμήθηκε και ένα νέο ντονγκ ισούτο με 10 παλαιά ντονγκ. Η υποτίμηση αυτή ήταν και η απαρχή ενός χρόνιου πληθωρισμού στη χώρα.
Πρώτο ντονγκ
Το 1978 εισήχθησαν κέρματα από αλουμίνιο σε ονομαστικές αξίες των 1, 2 και 5 χάο και του 1 ντονγκ. Εξαιτίας του χρόνιου πληθωρισμού, δεν κυκλοφορούσαν κέρματα για μεγάλο χρονικό διάστημα.
Δεύτερο ντονγκ
Η Κρατική Τράπεζα του Βιετνάμ συνέχισε να εκδίδει νομίσματα το 2003. Τα νέα κέρματα κόπηκαν σε νομισματοκοπείο της Φιλανδίας, σε ονομαστικές αξίες των 200, 500, 1000, 2.000 και 5.000 ντονγκ.
Πρώτο ντονγκ
Το 1978 εισήχθησαν τραπεζογραμμάτια από την Κεντρική Τράπεζα (Ngân hàng Nhà nước Việt Nam) σε ονομαστικές αξίες των 5 χάο, καθώς επίσης και των 1, 5, 10, 20 και των 50 ντονγκ. Το 1980 κυκλοφόρησαν χαρτονομίσματα των 2 ντονγκ και την επόμενη χρονιά κυκλοφόρησαν τραπεζογραμμάτια των 30 και 100 ντονγκ.
Δεύτερο ντονγκ
Το 1985 εισήχθησαν χαρτονομίσματα των 5 χάο και των 1, 2, 5, 10, 20, 30, 50, 100 και 500 ντονγκ. Ακολούθησαν αυτά των 200, 1000, 2.000 και 5.000 ντονγκ το 1987, 10.000 και 50.000 ντονγκ το 1990, 20.000 ντονγκ το 1991, 100.000 ντονγκ το 1994, 500.000 ντονγκ το 2003 και 200.000 ντονγκ το 2006.
Έχουν εκδοθεί ως σήμερα 5 σειρές χαρτονομισμάτων. Στις 7 Ιουνίου 2007 με διαταγή της κυβέρνησης σταμάτησαν να εκδίδονται χαρτονομίσματα των 50.000 και 100.000 ντονγκ από βαμβάκι.
Έπειτα από την υποτίμηση του Δολαρίου της Ζιμπάμπουε, στις 1 Αυγούστου 2006, το ντονγκ έγινε το νόμισμα με τη μικρότερη αξία στον κόσμο. Από το 2007 είναι το δεύτερο μικρότερο σε αξία νόμισμα στον κόσμο.
Παραπομπές
Ντονγκ Ντονγκ
Βιτορίνο ντα Φέλτρε
Ο Βιτορίνο ντα Φέλτρε (1378 –  2 Φεβρουαρίου 1446) ήταν Ιταλός ανθρωπιστής και δάσκαλος. Γεννήθηκε στο χωριό Φέλτρε, επαρχία Μπελούνο της Βενετίας και πέθανε στη Μάντοβα. Το επώνυμο του ήταν Ραμπαλντόνι (Rambaldoni) αλλά έγινε γνωστός από τον τόπο καταγωγής του. Με το Βιτορίνο η αναγεννησιακή ιδέα του πλήρους ανθρώπου (l'uomo universale) - υγεία του σώματος, δύναμη του χαρακτήρα, πλούτος του νου - βρήκε την πρώτη της προσωποποίηση.